**Norman Ernest Borlaug** (25. maaliskuuta 1914 – 12. syyskuuta 2009) oli yhdysvaltalainen Nobelin rauhanpalkinnon saanut maataloustieteilijä. Borlaug tunnetaan niin sanotun vihreän vallankumouksen alullepanijana. Vallankumous pelasti arviolta miljardi ihmishenkeä.

Borlaug on yksi seitsemästä henkilöstä, jotka on palkittu sekä Nobelin rauhanpalkinnolla, Yhdysvaltain presidentin myöntämällä Vapauden mitalilla että Yhdysvaltain kongressin Kongressin kultamitalilla. Borlaug suoritti tohtorin tutkinnon Minnesotan yliopistossa vuonna 1942. Nobelin rauhanpalkinnon hän sai vuonna 1970.

Lapsuus, koulutus ja suku
-------------------------

Borlaug oli taustaltaan norjalaista siirtolaissukua. Hänen esivanhempansa Ole Olson Dyberig ja Thorsdotter Ringe muuttivat Yhdysvaltoihin Wisconsinin osavaltioon vuonna 1854. Heidän kaksi lastaan, Ole Olsen Borlaug ja Normanin isoisä Nils Olsen Borlaug, perustivat vuonna 1889 norjalaisen evankelis-luterilaisen yhteisön Iowaan Sauden kylään lähelle Crescoa.

Norman Borlaug suoritti kahdeksan luokkaa New Oregonin koulussa Howardin piirikunnassa. Nykyisin 1865 valmistuneen koulurakennuksen omistaa Norman Borlaug Heritage Foundation -säätiö.*lähde tarkemmin?* Suoritettuaan suuren talouslaman aikaisen kansallisen nuorisokoulutusohjelman hänet hyväksyttiin Minnesotan yliopistoon 1933. Vaikkakin hän epäonnistui pääsykokeissa, hänet valittiin uudelleen perustettuun kaksivuotiseen General Collegeen. Kahden vuoden jälkeen hänet siirrettiin Maatalousopiston metsäohjelmaan. Yliopiston aikana hän harrasti painia ja saavutti välieräpaikan yliopistojen mestaruuskisoissa. Borlaug joutui aika ajoin keskeyttämään opintonsa ja menemään väliaikaisiin töihin rahoittaakseen opintojaan. Hän toimi muun muassa siviilityöjoukkojen (Civilian Conservation Corps) johtajana vuonna 1935 työskennellen työllistämishankkeissa Yhdysvaltain liittovaltion projekteissa.

Borlaug työskenteli vuosina 1935–1938 Yhdysvaltain metsäntutkimuslaitoksen asemilla Massachusettsissa ja Idahossa ja hankki metsätieteiden kandidaatin tutkinnon vuonna 1937. Hän vietti yhden kesän Salmon River -joella. Borlaug osallistui Sigma Xi -projektiin lehtori Elvin Charles Stackmanin johdolla, mikä oli ratkaisevaa Borlaugin tulevaisuuden kannalta. Stackman neuvoi häntä suuntautumaan maatalouteen. Borlaug palasi yliopistoon opiskelemaan maataloutta Stackmanin johdolla. Borlaug vastaanotti maataloustieteiden maisterin arvon 1940 ja filosofian tohtorin arvon maataloudessa ja perinnöllisyystieteessä 1942.

Ura
---

Vuodet 1942–1944 Borlaug työskenteli mikrobiologina DuPontilla Wilmintonissa, Delawaressa. Japanin hyökättyä Pearl Harboriin hänen laboratorionsa joutui Yhdysvaltain asevoimien käyttöön. Hänen ensimmäinen sotilaallinen tehtävänsä oli kehittää liima, joka kestäisi Tyynenmeren lämpimässä vedessä.

Vuonna 1940 Manuel Ávila Camachon hallitus tuli valtaan Meksikossa. Hallituksen ensisijainen tavoite oli Meksikon maatalouden kehittäminen. Yhdysvaltain varapresidentti Henry Wallace näki Canchon hallituksen pyrkimyksissä mahdollisuuden Yhdysvaltain taloudelliseen ja sotilaalliseen hyötyyn ja ajoi voimakkaasti Rockefeller-säätiötä yhteistyöhön Meksikon hallituksen kanssa maatalouden kehittämisessä. Rockefeller-säätiö otti yhteyttä E. C. Stackmaniin ja kahteen muuhun johtavaan agronomiin, jotka perustivat uuden järjestön, the Office of Special Studies, joka toimisi osana Meksikon hallitusta, mutta jota johti Rockefeller-säätiö. Borlaugia oli ajateltu uudelleen perustetun vehnän kehittämis- ja tuotanto-ohjelman johtajaksi Meksikossa, mutta hän kieltäytyi ja valitsi lopulta palveluksen DuPontissa. Heinäkuussa 1944 Borlaug lähti Méxicoon johtamaan uutta perinnöllisyystieteen ja maatalouden ohjelmaa.

Vuonna 1964 hänestä tuli Kansainvälisen vehnäntutkimusohjelman johtaja El Batániin Texcocoon. Borlaug vetäytyi virallisesti tehtävistään 1979, mutta jatkoi vanhempana asiantuntijana. Tohtori Borlaug on opettanut ja luennoinut vuodesta 1984 lähtien Texas A&M -yliopistossa.

Vehnänjalostusta Meksikossa
---------------------------

Vehnän jalostus- ja tuotanto-ohjelman tavoitteena oli lisätä vehnäntuotantoa Meksikossa. George Harrar ja neljä muuta jäsentä, joita olivat maissintutkija Edward Wellhausen, perunantutkija John Niedenhauser, William Calwell ja Norman Borlaug, olivat kaikki Yhdysvalloista.

Laajentuminen Etelä-Aasiaan ja vihreä vallankumous
--------------------------------------------------

M. S. Swaminathan järjesti Borlaugin 1962 vierailulle Intiaan. Borlaugin jalostama kääpiövehnä tuotti 50 prosenttia enemmän kuin Punjabin vehnä Seuraavana vuonna Rockefeller-säätiö ja Meksikon hallitus lähettivät Borlaugin Intiaan jatkamaan työtä. Pakistanin vehnäsato melkein kaksinkertaistui sen kasvaessa 4,6 miljoonasta tonnista (1965) 7,3 miljoonaan tonniin (1970). Vuonna 2000 sato oli jo yli 21 miljoonaa tonnia. Intiassa sato kasvoi 14,3 miljoonasta tonnista (1965) 20,1 miljoonaan tonniin (1970).

Ruoantuotannon tulevaisuus
--------------------------

Borlaugin mukaan vihreää vallankumousta vastaava nälänhätien torjunta ja ruoantuotannon tehostaminen tulee tehdä geenimuuntelun avulla. Hänen mukaansa ei ole järkevää pelätä geenimuuntelua, koska ihmiset ovat jalostaneet kasvien ja eläinten geenejä vuosituhansien ajan.

Tuotanto Afrikassa
------------------

1980-luvun alussa Borlaug ja Sasakawa Africa Assocition toimivat hankkeessa seitsemässä maassa. Maissin ja durran sato kaksinkertaistui Afrikan maissa vuosina 1983–1985.*lähde tarkemmin?*

Maailman ruokapalkinto
----------------------

Maailman ruokapalkinto on kansainvälinen palkinto, jonka Borlaug perusti 1986. Palkinto myönnetään henkilöille saavutuksista maailman ravinnontuotannossa.

Kunnianosoituksia
-----------------

Vuonna 1968 Borlaug sai Yhdysvaltain kansallisen tiedeakatemian jäsenyyden. Kaksi vuotta myöhemmin hänelle myönnettiin Nobelin rauhanpalkinto ansioistaan maailman elintarvikehuollon kehittämisessä.

Vuonna 2006 Yhdysvaltain kongressi hyväksyi yksimielisesti aloitteen korkeimman mahdollisen siviilitunnustuksen, kongressin kultamitalin, myöntämisestä Borlaugille. Asetuksen mukaan "tohtori Borlaug on pelastanut enemmän ihmishenkiä kuin kukaan toinen ihminen, joka on koskaan elänyt, ja pelastanut enemmän ihmishenkiä islamilaisessa maailmassa kuin kukaan toinen ihmiskunnan historiassa". Mitali luovutettiin hänelle heinäkuussa 2007.

Julkaisut
---------

* Haldane Hansen, Norman Borlaug ja R. Glean Anderson, *Wheat in the Third World*, Bauldun, Colorado: West view Press, 1982. ISBN 0-86531-357-1
* Norman Borlaug, *Land use, Food, Energy and Reaction*, Aspen Institute for Humanistic Studies, 1983 ISBN 0-940222-07-8

Lähteet
-------

1. ↑  Rauhannobelisti Norman Borlaug on kuollut *Yle Uutiset*.  13.9.2009. Viitattu 13.9.2009.
2. ↑  The Father Of The 'Green Revolution'. University of Minnesota.  Arkistoitu 5.4.2009. Viitattu 25.2.2008. (englanniksi)
3. ↑  Norman Borlaug – Father of the Green Revolution – He Helped Feed the World! *ScienceHeroes.com*.  "Determining the Number Norman Borlaug - The Green Revolution: Tohtori Amy R. Piercen mukaan useimmat lukuisista arvioista yli miljardista ihmishengestä perustuvat ennustettuihin nälänhätiin, jotka jäivät toteutumatta, ja ovat epävarmoja. Piercen mukaan silti vaikutus kuolleisuuteen oli todella näin suuri, koska ravitsemus vaikuttaa niin voimakkaasti lapsikuolleisuuteen ja elinikään." Viitattu 15.7.2020. (englanniksi)
4. ↑  Food Researcher Awarded Congressional Gold Metal. *US State Departement's Bureau of International Information Programs*.  17.2.2008.  Arkistoitu 28.8.2010. Viitattu 25.2.2008.
5. ↑  Rootsweb: Borlaug genealogy (Arkistoitu – Internet Archive)
6. ↑  History of the Norwegian Community, Chickasaw, Iowa Telelaget of America.  Arkistoitu 5.12.2008. Viitattu 25.2.2008. (englanniksi)
7. ↑  State Historical Society of Iowa.2002 FY 03 HRDP/REAP Grant Application Approval/
8. ↑  Borlaug and the University of Minnesota  2005. University of Minnesota.  Arkistoitu 7.2.2006. Viitattu 25.2.2008. (englanniksi)
9. ↑  Stuertz, Mark: Green Giant *Dallas Observer*.  5.12.2002. Viitattu 25.2.2008. (englanniksi)
10. ↑  Wright, Angus 2005: *The Death of Ramón González*
11. ↑  Davidson, Mary Gray: An Abundant Harvest: Interview with Norman Borlaug, Recipient, Nobel Peace Prize, 1970 – Common Ground *AgBioWorld*.  12.8.1997. Viitattu 15.7.2020. (englanniksi)
12. ↑  Brown, L.R 1970. Nobel Peace Prize: Developer of High-Yield Wheat Receives Award (Norman Ernest Borlaug). "science", 30.10.1970; 170 (957):518–519. Luettu 22.11.2012.
13. ↑  Grimberg. Kansojen historia osa 24, s. 358–359.
14. ↑  Easterbrook, 1997."Forgotten Benefactor of Humanity. The Atlantic Monthly. Luettu 22.11.2012.
15. ↑  Norman Borlaug: genetic modification can feed the world, Chron.com, 13.7.2008
16. ↑  FAO Statistics Database
17. ↑  Borlaug, N.E. 1972.Nobel-luento, 11.12.1970 from"Nobel Lectures, Peace 1951-1970, toim. Frederick W. Haberman, Elseviser Publishing, Company, Amsterdam
18. ↑  borlaug.shtml Norman Borlaug Awarded Congressional Gold Medal, American's highest Civilian Honours 17.7.2007

Nobelin rauhanpalkinnon saajat

|  |  |
| --- | --- |
| 1901–1925 | 1901: Dunant, Passy
1902: Ducommun, Gobat
1903: Cremer
1904: Kansainvälisen oikeuden instituutti
1905: Suttner
1906: Roosevelt
1907: Moneta, Renault
1908: Arnoldson, Bajer
1909: Beernaert, Paul Balluet d’Estournelles de Constant
1910: Kansainvälinen Rauhantoimisto
1911: Asser, Fried
1912: Root
1913: La Fontaine
1917: Punainen Risti
1919: Wilson
1920: Bourgeois
1921: Branting, Lange
1922: Nansen
1925: Chamberlain, Dawes |
| 1926–1950 | 1926: Briand, Stresemann
1927: Buisson, Quidde
1929: Kellogg
1930: Söderblom
1931: Addams, Butler
1933: Angell
1934: Henderson
1935: Ossietzky
1936: Lamas
1937: Cecil
1938: Nansenin kansainvälinen pakolaistoimisto
1944: Punainen Risti
1945: Hull
1946: Balch, Mott
1947: Kveekarit
1949: Boyd Orr |
| 1951–1975 | 1950: Bunche
1951: Jouhaux
1952: Schweitzer
1953: Marshall
1954: Yhdistyneiden kansakuntien pakolaisjärjestö
1957: Pearson
1958: Pire
1959: Noel‑Baker
1960: Lutuli
1961: Hammarskjöld
1962: Pauling
1963: Punainen Risti
1964: King
1965: Unicef
1968: Cassin
1969: Kansainvälinen työjärjestö
1970: Borlaug
1971: Brandt
1973: Kissinger, Lê
1974: MacBride, Satō
1975: Saharov |
| 1976–2000 | 1976: B. Williams, Corrigan
1977: Amnesty International
1978: Sadat, Begin
1979: Äiti Teresa
1980: Esquivel 
1981: YK:n pakolaisapujärjestö
1982: Myrdal, García Robles
1983: Wałęsa
1984: Tutu
1985: Lääkärit ydinsotaa vastaan
1986: Wiesel
1987: Arias
1988: YK:n Rauhanturvaajat
1989: Dalai Lama
1990: Gorbatšov
1991: Suu Kyi
1992: Menchú
1993: Mandela, de Klerk
1994: Arafat, Peres, Rabin
1995: Pugwash-liike, Rotblat
1996: Belo, Ramos Horta
1997: Kampanja maamiinojen kieltämiseksi (ICBL), J. Williams
1998: Hume, Trimble
1999: Lääkärit ilman rajoja
2000: Kim |
| 2001– | 2001: YK, Annan
2002: Carter
2003: Ebadi
2004: Maathai
2005: IAEA, ElBaradei
2006: Yunus, Grameen Bank
2007: Gore, IPCC
2008: Ahtisaari
2009: Obama
2010: Liu
2011: Gbowee, Johnson Sirleaf, Karman
2012: EU
2013: Kemiallisten aseiden kieltojärjestö
2014: Satyarthi, Yousafzai
2015: Tunisian kansallisen vuoropuhelun kvartetti
2016: Juan Manuel Santos
2017: International Campaign to Abolish Nuclear Weapons
2018: Murad, Mukwege
2019: Abiy
2020: Maailman ruokaohjelma
2021: Ressa, Muratov
2022: Bjaljatski, Memorial, Center for Civil Liberties |



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Israel
* Yhdysvallat
* Ruotsi
* Japani
* Tšekki
* Kreikka
* Alankomaat
* Puola

 |
|  |
| Muut | 
* NARA
* SNAC
* IdRef

 |

 |